টিম ইন্ডিয়ার হয়ে ব্যাটিং উদ্বোধন করতে নামেন ২১ ম্যাচ খেলা শিখর ধাওয়ান এবং ৫৮ ম্যাচ খেলা রোহিত শর্মা। তাসকিন না থাকায় টাইগারদের হয়ে বোলিং শুরু করেন দলপতি মাশরাফি। প্রথম ওভারে মাশরাফি ৫ রান দিলেও দ্বিতীয় ওভারে শুভাগত হোম দেন ৪ রান। আল আমিনের করা পরের ওভার থেকে ভারতীয় ওপেনাররা নেন আরও ৮ রান। চতুর্থ ওভারে আক্রমণে আসেন মুস্তাফিজ, সে ওভারে খরচ হয় ৬ রান। পঞ্চম ওভারে সাকিব খরচ করেন আরও ৪ রান। মুস্তাফিজের করা ষষ্ঠ ওভারে টিম ইন্ডিয়ার ওপেনাররা তুলে নেন ১৫ রান। তবে, ষষ্ঠ ওভারের শেষ বলে মুস্তাফিজ ফিরিয়ে দেন রোহিত শর্মাকে। সাব্বিরের হাতে ধরা পড়ার আগে রোহিত এক চার ও এক ছক্কায় ১৬ বলে করেন ১৮ রান।